Temeljem članka 30. Statuta Općine Privlaka,(„Službeni glasnik Zadarske županije“  broj 05/18, 07/21), a na prijedlog  ravnateljice Dječjeg vrtića Sabunić, Općinsko vijeće Općine Privlaka na svojoj 5. sjednici održanoj dana 15. prosinca 2021. godine donosi

**Odluku o davanju suglasnosti na Odluku Upravnog vijeća**

**o potrebi zapošljavanja još jednog** **odgojitelja na pola radnog vremena te zapošljavanje pripravnika na stručno osposobljavanje bez zasnivanja radnog odnosa**

Članak 1.

Ovom Odlukom daje se suglasnost na Odluku o potrebi zapošljavanja još jednog odgojitelja na pola radnog vremena te zapošljavanje pripravnika na stručno osposobljavanje bez zasnivanja radnog odnosa koju je donijelo Upravno vijeće Dječjeg vrtića Sabunić na 3. sjednici održanoj 12. studenog 2021. godine.

Članak 2.

Općina Privlaka osigurati će sredstva za još jednog odgojitelja zbog potrebe individualnog rada s djecom s posebnim potrebama i djece s drugim teškoćama te radi osiguranja sigurnijeg i kvalitetnijeg odgojno-obrazovnog programa rada i potrebne skrbi te sigurnosti djece predškolske dobi u Dječjem vrtiću Sabunić.

Članak 3.

Ovaj Odluka stupa na snagu osmi dan od dana objave u „Službenom glasniku Zadarske županije“.

OPĆINSKO VIJEĆE

Predsjednik

Nikica Begonja

KLASA: 601-01/21-01/12

URBROJ: 2198/28-01-21-2